recursal/SuperWikiNEXT-32B huggingface dataset:
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

ג'ק קרושן,ג'ון וויין, מורין אוהרה וצ'יל ווילס במקלינטוק!
**מקלינטוק!** (באנגלית: **!McLintock**) הוא מערבון קומי אמריקאי בצבעי טכניקולור משנת 1963 בבימויו של אנדרו ו. מקללאגלן, עם ג'ון וויין ומורין אוהרה בתפקידים הראשיים.

הסרט הופק על ידי חברת ההפקה העצמאית של ג'ון וויין "Batjac Productions". בשנת 1991 הוא הפך לנחלת הכלל מפני שזכויותיו לא חודשו.

העלילה היא סביב האיש העשיר מקלינטוק ויחסיו המעורערים עם אשתו שנגמרים בכניעתה לרצונו.

תקציר העלילה
------------

**ג'ורג' וושינגטון מקלינטוק** המכונה בקיצור ג'.וו. (G.W) הוא בעל חוות בקר ענקית, מפעל עצים ומכרה באחת הטריטוריות של ארצות הברית. עוזרו הנאמן הוא דראגו (צ'יל ווילס). אשתו קתרין (מורין אוהרה) עזבה אותו לפני שנתיים כי חשדה שהוא בוגד בה.

בתם היחידה רבקה "בקי" (סטפני פאוורס) סיימה את לימודיה ועומדת לחזור אליו למורת רוחה של קתרין שרוצה שבקי תעבור לבירת הטריטוריה המכובדת יותר.

את מקלינטוק משרתים בביתו דראגו (צ'יל ווילס) ואם הבית האלמנה לואיז דרוול (איבון דה קרלו) שבנה דוולין (פטריק וויין - בנו של ג'ון וויין) עובד אצל מקלינטוק.

שני צעירים מחזרים אחרי בקי - דוולין וורן ומט דגלס הצעיר (ג'רי ון דייק) שאביו הוא מהמתנגדים לשלטונו של מקלינטוק במקום.

מקלינטוק שואף ליחסי שלום עם המתנחלים החדשים באזור שקבלו קרקעות מהמדינה ועם האינדיאנים משבט קומנצ'י. הוא מציל את ראש השבט פומה (מייקל פט) מתלייה במשפט לינץ' לאחר שנאשם בחטיפת נערה שמגיעה למקום לאחר שברחה עם אהובה. לאחר מכן מתחוללת במקום קטטה המונית וכולם נופלים בלבוש מלא בבוץ...

המושל (רוברט לוברי) בא לשפוט את ראשי השבט שחרגו מגבולות השמורה שלהם ומקלינטוק מספק לאינדיאנים בחשאי רובים וחומר נפץ. הם מפוצצים את קירות בית המעצר, משחררים את המנהיגים וחולפים על פני אנשי המקום שחוגגים את הרביעי ביולי בתחרות רודאו.

מקינטוק שואל את אשתו מדוע עזבה אותו והיא אומרת שראתה כתמי אודם על לחיו. היא בורחת ממנו והוא רודף אחריה כששמלתה נקרעת וכל התושבים משועשעים מכך. לבסוף הוא תופס אותה, משכיב אותה על ברכיו וחובט בישבנה ולבסוף הוא מסכים לגירושין אך לאחר שקתרין מתקררת היא חוזרת אליו ומבטיחה להתנהג כראוי.

צוות השחקנים
------------

| שם השחקן/ית | שם הדמות | הערות |
| --- | --- | --- |
| ג'ון וויין | ג'ורג' וושינגטון מקלינטוק |  |
| מורין אוהרה | קתרין מקלינטוק |  |
| פטריק וויין | דוולין וורן |  |
| סטפני פאוורס | בקי מקלינטוק |  |
| ג'ק קרושן | ג'ק בירנבאום | בעל חנות כללית |
| צ'יל ווילס | דראגו | עוזר של מקלינטוק |
| איבון דה קרלו | לואיז וורן |  |
| אדגר ביוקנן | באני דל |  |
| ג'רי ון קייק | מט דאגלס ג'ונ. |  |
| גורדון ג'ונס | מט דאגלס |  |
| מייקל פט | פומה | ראש שבט קומנצ'י |
| רוברט לוברי | קת'ברס המפרי | מושל |

קישורים חיצוניים
----------------

ויקישיתוף מדיה וקבצים בנושא **מקלינטוק!** בוויקישיתוף

* "מקלינטוק!", במסד הנתונים הקולנועיים IMDb (באנגלית)
* "מקלינטוק!", באתר נטפליקס
* "מקלינטוק!", באתר AllMovie (באנגלית)
* "מקלינטוק!", באתר Rotten Tomatoes (באנגלית)
* "מקלינטוק!", באתר Box Office Mojo (באנגלית)
* "מקלינטוק!", באתר אידיבי
* "מקלינטוק!", במסד הנתונים הקולנועיים KinoPoisk (ברוסית)
* מקלינטוק!, באתר יוטיוב
* מקלינטוק!, באתר TCM
* הסצנה הסופית של מקלינטוק, באתר יוטיוב
**הפיגוע בקו 12** היה פיגוע טרור שהתרחש ב־2 ביוני 1978 (כ"ו באייר תשל"ח) בשכונת בית וגן בירושלים. הפיגוע בוצע בידי אש"ף ונרצחו בו חמשה ילדים ובני נוער ישראלים, ואזרח אמריקאי אחד.

הפיגוע
------

בצהרי יום שישי 2 ביוני 1978 עשה אוטובוס אגד בקו 12 את דרכו ברחובות ירושלים, לכיוון שכונת בית וגן. בהגיע האוטובוס לשכונת בית וגן התפוצץ מטען חבלה שהניח מחבל על מדף התיקים מעל ראשי הנוסעים. באירוע נרצחו שישה נוסעים ונפצעו 19.

הנרצחים בפיגוע היו אריה יוסף שיינפלד, אליהו למברגר, ראובן שלמה פישמן, תמר גוטל, רוחמה גרוסברג ואהרן מאיר אוירבך - בנו של הרב רפאל דוד אוירבך שהיה ראש ישיבת המקובלים שער השמים ואחיו של הרב שלמה זלמן אוירבך.

לזכר הרוגי הפיגוע הוקם ארגון חסד "חי"ל - חסד יד לשישה".

פיגועים אחרים בקו 12
--------------------

בנוסף לפיגוע זה, אירעו בשנים הסמוכות לו עוד 2 פיגועי מטען חבלה בקו 12 בהם היו פצועים בלבד, ואירוע נוסף בו זוהה ונוטרל מטען חבלה ללא פגע. קו 12 עצמו בוטל בשנת 1980, ומספרו נשמר ולא ניתן לקו אחר עד סביב שנת 2000, אז ניתן מספר הקו לקו נסיעה בדרום העיר, בקו זה אירע פיגוע בשנת 2016.

קישורים חיצוניים
----------------

* "האוטובוס ממש התרומם באוויר - לא אשכח לעולם את התמונה הזאת של נערים מרוסקים", מעריב, 4 ביוני 1978
* **ירושלים: עין אחת צוחקת; אחת בוכה**, מעריב, 4 ביוני 1978
	+ המשך הכתבה ותמונת האוטבוס הפגוע, מעריב, 4 ביוני 1978
* אש"ף ביצע פיצוץ האוטובוס - קארטר מגנה "מעשה הטרור", דבר, 4 ביוני 1978
* שישה הרוגים ו־23 פצועים ממעשה החבלה בירושלים, דבר, 4 ביוני 1978

הערות שוליים
------------

1. ↑  חי"ל - חסד יד לשישה באתר גיידסטאר
2. ↑  אירוע ב־17.12.1978 וב־12.11.1975
3. ↑  אירוע ב־24.5.1977
**אנשולה קאנט** (באנגלית: **Anshula Kant**; נולדה ב-7 בספטמבר 1960) היא סמנכ"לית הכספים של הבנק העולמי, והמנהלת הכללית של קבוצת הבנק העולמי, תפקיד אליו מונתה ב-12 ביולי 2019.

קורות חיים
----------

אנשולה קאנט נולדה ברורקי (אנ'), הודו. היא בעלת תואר ראשון ושני בכלכלה מאוניברסיטת דלהי. עמיתה מוסמכת במכון הבנקאות ההודי.

בשנת 1983 החלה לעבוד בסטייט בנק אוף אינדיה, ועסקה בבנקאות קמעונאית ותאגידית, משכנתאות, מטבע חוץ, מימון, ניהול סיכונים, תפעול, תאימות רגולטורית וניהול כללי. במשך מספר שנים הייתה מנהלת מחוזית של פעילות הבנק במהאראשטרה ובגואה. קאנט בנתה עבור הבנק תוכנית ליציבות ארוכת-טווח שזכתה לשבחים.

בספטמבר 2018 מונתה למנכ"לית סטייט בנק אוף אינדיה בסינגפור. היא חברה בדירקטוריון הבנק.

ב-12 ביולי 2019 מונתה לתפקיד סמנכ"לית הכספים של הבנק העולמי, והמנהלת הכללית של קבוצת הבנק העולמי. היא האישה הראשונה בתפקיד זה. קאנט אחראית על המאזן של הבנק, ניהול תקציבי וניהול סיכונים.

בשנת 2020 דורגה קאנט על ידי כתב העת "Business Today" כאחת הנשים המשפיעות ביותר בכלכלה העולמית.

קאנט מתגוררת באוטר פרדש, נשואה ואם לבן ובת.

קישורים חיצוניים
----------------

* אנשולה קאנט, באתר הבנק העולמי (באנגלית)

הערות שוליים
------------

1. ↑  BT MPW 2020: Business Today honours 'Most Powerful Women' who lead from the front, באתר "Business Today", ‏4 באוקטובר 2020 (באנגלית).
**נורם בעיר הגדולה 3** (באנגלית: **Norm of the North: King Sized Adventure**) הוא סרט הנפשה ממוחשבת אמריקאי-הודי מסוגת הרפתקאות וקומדיה משנת 2019. הסרט בוים על ידי טים מלטבי וריצ'רד פין, ונכתב על ידי דרק צ'אן. הסרט משמש כסרט המשך שני לסרט "נורם בעיר הגדולה", והוא מספר על נורם שיוצא להרפתקה בסין לאחר שקיבל מארכאולוג מפורסם פסל מיוחד.

ב-11 ביוני 2019 הסרט הופץ להקרנה ביתית בארצות הברית. בישראל הסרט הוקרן לראשונה בדיבוב לעברית ב-10 באוקטובר 2019. אורך הסרט הוא כ-91 דקות, ושפת המקור שלו היא אנגלית.

בשנת 2020, הופץ לסרט סרט המשך בשם "נורם יוצא לחופשה".

תקציר העלילה
------------

בסרט זה, נורם, דוב קוטב אשר הפך למלך החדש, פוגש ארכאולוג בשם ג'ין, ומגלה שדקסטר, שותפו המרושע לשעבר, גנב חפץ סיני יחיד במינו. בעזרת חבריו הלמינגים, נורם יוצא למסע ברחבי העולם על מנת להשיב את החפץ למקומו הנכון. באותו הזמן נורם וחבריו מתכוננים לחתונתו של סבו. במהלך הסרט הוא מתמודד מול סכנות ומוצא את נכדו של ג'ן, פרופסור צ'ן, מרצה באוניברסיטת סין, ויחד הם מחזירים את החפץ למקום הטבעי ונורם מצליח לחזור לקוטב לקראת החתונה.

הדמויות והמדבבים
----------------

במאית הדיבוב של הסרט בעברית הייתה ראיה מנור.

| שם הדמות | מדבב/ת באנגלית | מדבב/ת בעברית |
| --- | --- | --- |
| נורם | אנדרו טות' | אורי זלצמן |
| צ'ן | וינסנט טונג | גילן שחף |
| סטן | אלן מאריוט |
| דקסטר | מייקל דובסון | דן שצברג |
| ג'ין | סיימון האיאמה | גדי לוי |
| סבא | בריאן דובסון |
| פונג | לי טוקר |
| קווין | קול הווארד | גיא זיידמן |
| אולימפיה | מאיה קיי | מאיה לבני |
| ורה | ג'ניפר קמרון | שירלי לילו |
| מריה | ליסה דורופט | לין כהן |
| צ'ייס | ג'ניפר קמרון | דן קיזלר |
| סוקרטס | ג'ונתן הולמס | יהויכין פרידלנדר |

קישורים חיצוניים
----------------

* "נורם בעיר הגדולה 3", במסד הנתונים הקולנועיים IMDb (באנגלית)
* נורם בעיר הגדולה 3, במיזם "אישים" לתיעוד היצירה הישראלית
**אמרוד טוביה** (באנגלית: **Emeraude Toubia**;‏ נולדה ב-1 במרץ 1989) היא שחקנית ודוגמנית אמריקאית ילידת-קנדה. מוכרת בעיקר בשל תפקידה כאיזבל לייטווד בסדרת הטלוויזיה "ציידי הצללים" ברשת Freeform.

ביוגרפיה
--------

טוביה נולדה במונטריאול, קוויבק שבקנדה, וגדלה בבראונסוויל, טקסס שבארצות הברית כבת יחידה. אמה, מירטה סוניה (לבית סוליס), היא ילידת סיודד ויקטוריה, מקסיקו. אביה היה אמריקאי-לבנוני. סבה וסבתה מצד אביה היו מצפון לבנון.

מאז נעוריה השתתפה בתחרויות יופי, ואף זכתה בשלוש תחרויות מקומיות.

קריירה
------

בשנת 1999, בגיל 10, טוביה ביצעה את תפקיד המשחק הראשון שלה בסדרת הילדים "El Mundo de los Niños".

בגיל 12 טוביה החלה לשחק בתוכנית "Tu Desayuno Alegre", עד לגיל 26 המשיכה טוביה לשחק בתוכנית למשך כ-14 שנים,. בשנת 2010 הגיעה לחצי-הגמר בתחרות היופי, "מיס טקסס ארצות הברית". בשנת 2013 בנוסף להשתתפותה בתוכנית Tu Desayuno" Alegre" החלה להשתתף בסדרת הנוער המקסיקנית "En mi cuadra nada cuadra", בהמשך בשנת 2014 טוביה ממשיכה בתחום המשחק והשתתפה בטלנובלה הוונצואלית "אם רק תסתובב" בתפקיד של סטפני קארם.

בשנת 2016 החלה לשחק את דמותה של איזבל לייטווד בסדרת הפנטזיה האמריקאית "ציידי הצללים" של רשת Freeform, לצדם של קתרין מקנמרה, אייזיאה מוסטפא והארי שום ג'וניור. הסדרה בוטלה ב-2019, לאחר 3 עונות. על תפקידה בסדרה זו, טוביה הייתה מועמדת לפרסי בחירת הנוער בקטגוריית שחקנית מצטיינת בסדרת פנטזיה לשנים 2017 ו-2018, אך לבסוף קתרינה גרהאם מ"יומני הערפד" זכתה בפרס, ומילי בובי בראון מ"דברים מוזרים" זכתה שנה לאחר מכן.

חיים אישיים
-----------

בשנת 2011 טוביה החלה בזוגיות עם המוזיקאי האמריקאי-דומיניקני פרינס רויס. הם נישאו בסן מיגל דה איינדה, מקסיקו ב-30 בנובמבר 2018. הם מתגוררים בסטודיו סיטי, לוס אנג'לס.

היא דוברת ספרדית מגיל קטן בצורה שוטפת, אך אנגלית היא שפת האם שלה.

פילמוגרפיה
----------

### קולנוע

| שנה | סרט | תפקיד | הערות |
| --- | --- | --- | --- |
| 2015 | *Tattooed Love* | אזמרלדה |  |
| TBA | *Ballad of a Hustler* | קארן |  |
| *Like It Used to Be* | סופיה |  |

### טלוויזיה

| שנה | סדרה | תפקיד | הערות |
| --- | --- | --- | --- |
| 2010 | אורורה | פקידת קבלה | פרק: "Gran lanzamiento" |
| 2013 | *11-11: En mi cuadra nada cuadra* | אליזבת' | 75 פרקים |
| 2014 | *Cosita linda* | דולסה רילקון | פרק: "Conoce en la perfumeria" |
| אם רק תסתובב | סטפניה קארהם | 29 פרקים |
| 2019-2016 | ציידי הצללים | איזבל סופיה "איזי" לייטווד | תפקיד ראשי; (3 עונות); 55 פרקים |
| 2019 | *Love in the Sun* | אלנה | סרט טלוויזיה של הולמרק |
| 2021 | *Holiday in Santa Fe* | בלינדה סוייר | סרט טלוויזיה של Lifetime |
| 2021–הווה | באהבה | לילי דיאז | תפקיד ראשי; 5 פרקים |

קישורים חיצוניים
----------------

ויקישיתוף מדיה וקבצים בנושא **אמרוד טוביה** בוויקישיתוף
* 

* אתר האינטרנט הרשמי של אמרוד טוביה
* אמרוד טוביה, ברשת החברתית פייסבוק

* אמרוד טוביה, ברשת החברתית אקס (טוויטר)

* אמרוד טוביה, ברשת החברתית אינסטגרם

* אמרוד טוביה, במסד הנתונים הקולנועיים IMDb (באנגלית)

* אמרוד טוביה, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2017083778
* VIAF: 9407149919456106650009
* WorldCat: lccn-no2017083778

 |
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**נערי החוף** הוא סרט נעורים ישראלי משנת 1992 בכתיבתו, הפקתו, ובימויו של צורי מימון, עם אקי אבני, רון עומר, אורי ורדי וגל ירדני בתפקידים הראשיים.

העלילה היא על ארבעה נערים בוגרי תיכון, המבלים על חוף הים בחופש הגדול האחרון שלהם לפני הגיוס.

בסרט משחק ושר אביב גפן בתפקידו השני בכלל והראשון כבוגר. הוא חיבר ושר את שיר הנושא של הסרט עם להקת התעויוט. אקי אבני משתתף בסרט בתפקידו הראשון בקולנוע.

הסרט צולם בחוף ובמושב בית ינאי, אחת הסצנות מתרחשת ב"מזח כפר ויתקין" הנמצא בחוף הזה.

זה הסרט הישראלי הראשון שצולם במצלמת וידאו. הסרט לא הצליח מסחרית והורד מהאקרנים כעבור שבועיים.

תקציר העלילה
------------

ניר (אקי אבני), רובי (אורי ורדי) וערן (גל ירדני) הם נערים לפני גיוס המבלים את החופש הגדול לפני הגיוס לצה"ל, בחוף הים. הם עוסקים בגלישת גלים, משתובבים בחוף ומתחילים עם נערות. לניר יש חברה קבועה, לימור (לי פישמן). הם מתייחדים על החוף. רובי וערן עוקבים אחריהם ומפריעים להם.

את החוף מנהל "הזקן" (יוסף לידד) המבוגר ובעל ניסיון החיים. הוא בעל קיוסק במקום ואחראי על כיסאות הנוח, שמשיות וציוד הגלישה.

לקבוצה מגיע דני (רון עומר), נער ביישן ומאופק. הוא הגיע לישראל לאחר שגר בגרמניה שבע שנים. הוריו התגרשו והוא חזר לישראל עם אמו.

דני בעל התנהגות אירופאית, לא רגיל להתנהגות הנערים הישראלים. בתחילה הם צוחקים עליו. הם משכנעים אותו לגלוש והוא כמעט טובע. הם מזמינים אותו לרחצה לילית בים בעירום, גונבים את בגדיו והוא נאלץ להגיע לקיוסק בחוף עירום כביום היוולדו לצחוקם של הנערים. הוא נעלב אבל הם מבינים שחצו את הקו, מגיעים לביתו ומבקשים סליחה.

דני מכיר את שרון (שלומית כהן) ומתחיל אתה. שניהם ביישנים עד שמעיזים לחוות נשיקה הדדית. אביה של שרון מבחין בזה ואוסר עליה להתראות עם דני.

לקיוסק מגיע נער עם גיטרה שה"הזקן" מכנה "סינדרלה" (אביב גפן) ושר את שירו של פרדי מרקורי "love of my life".

ערן מתגייס ראשון וכעבור זמן קצר נהרג בפיגוע בלבנון. הנערים ובמיוחד ניר, מתאבלים על מותו אבל מתאוששים. דני מוצא אהבה חדשה בדמותה של מיכל (טל שוחט), וניר מתגייס לאחר שזמן רב תכנן איך להשתמט מהשירות הצבאי.

צוות השחקנים
------------

| שם השחקן/ית | שם הדמות | הערות |
| --- | --- | --- |
| אקי אבני | ניר |  |
| רון עומר | דני |  |
| אביב גפן |  | זמר |
| אורי ורדי | רובי |  |
| גל ירדני | ערן |  |
| שלומית כהן | שרון |  |
| לי פישמן | לימור |  |
| טל שוחט | מיכל |  |
| יוסף לידד | "זקן" | בעל קיוסק בחוף |

קישורים חיצוניים
----------------

* "נערי החוף", במסד הנתונים הקולנועיים IMDb (באנגלית)
* "נערי החוף", באתר ספר הקולנוע הישראלי
* "נערי החוף", באתר אידיבי
* "נערי החוף", במסד הנתונים הקולנועיים KinoPoisk (ברוסית)
* "נערי החוף", במיזם "אישים" לתיעוד היצירה הישראלית
* נערי החוף, במיזם "אישים" לתיעוד היצירה הישראלית
* נערי החוף, באתר יוטיוב
* פולחן על הזמן-נערי החוף, באתר יוטיוב
* אביב גפן שר "love of my life" בנערי החוף, באתר יוטיוב
* שיר הנושא של נערי החוף בביצוע אביב גפן והתעויוט, באתר יוטיוב
* נערי החוף, בספר הקולנוע הישראלי
**Koreaboo** (בעברית: **קוריבו**) הוא אתר אינטרנט בשפה האנגלית המסקר תוכן ויראלי קוריאני. האתר הושק ב-4 באוקטובר 2010, והוא צמח להיות אחד מפלטפורמות התוכן הפופולרי ביותר עבור קוראים בינלאומיים עם יותר מ-7 מיליון קוראים ברחבי העולם.

האתר ברובו מתמקד בעיקר על תעשיית הבידור הקוריאנית והכוכבים שלה, אך הוא התרחב וכעת מדווח על תרבות, טכנולוגיה וסגנון חיים שהופכים להיות נפוצים.

מאז ההשקה ב-2010, קוריבו הרחיב את פעולותיו על ידי הפקה של מספר רב של מופעים, פסטיבלים ואודישנים. ב-2012 קוריבו תפס את תשומת לבו של הקונצרן הקוריאני הגדול CJ E&M ויחדיו הם ייסדו את KCON, שהוא מפגש הקיי-פופ הגדול ביותר שנערך בארצות הברית.

לקוריבו ניתן הקרדיט כאשר הוא גילה לראשונה את הזמרת הקוריאנית Wendy Shon, שכעת פועלת כזמרת עם להקת הבנות Red Velvet תחת S.M Entertainment, ב-2010 בזמן האודישנים שהם ביצעו עבור קיוב אנטרטיינמנט בוונקובר.

מנכ"ל קוריבו, פלוסיוון שקאר צוטט בכתבה במגזין בילבורד לגבי השתתפותו בפאנל הראשון של קיי-פופ ב-SXSW בשנת 2012. הוא השתתף בפאנל לצד חברים נוספים הראויים לציון כמו טד קים (סמנכ"ל CJ Entertainment), דוד זדאק (CAA) וג'ף יאנג (כותב טור בעיתון וול סטריט ג'ורנל) בהנחייתו של סאנג צ'ו (סמנכ"ל התפעול של MNet אמריקה). כנציג של קוריבו הוא גם צוטט בכתבה של הוול סטריט ג'ורנל לגבי הניצחון ההיסטורי של הלהקה Girls' Generation בטקס פרסי המוזיקה של יוטיוב בשנת 2013.

ב-3 בינואר 2015, קוריבו ופורטל התקשורת הקוריאני Dispatch הכריזו כי הם חתמו על שיתוף פעולה בלעדי כדי לשדר את תכניו של הפורטל Dispatch הכותב בשפה הקוריאנית, בזמן אמת בשפה האנגלית באמצעות קוריבו. יומיים לאחר מכן ב-5 בינואר 2015, קוריבו ו-TV Report הודיעו גם כן על שיתוף פעולה בלעדי, אשר מאפשר את תרגום התכנים הקוריאנים של TV Report לאנגלית ולהיות מסוקר על ידי קוריבו לפני אתרי תקשורת בינלאומיים אחרים.

לקריאה נוספת
------------

* Soompi
* Allkpop

קישורים חיצוניים
----------------

* 

* אתר האינטרנט הרשמי של Koreaboo
* Koreaboo, ברשת החברתית אקס (טוויטר)
שגיאות פרמטריות בתבנית:סרט   
פרמטרים ריקים [ קישור ] לא מופיעים בהגדרת התבנית 

**נשות הברזל** (באנגלית: **The Iron Ladies**) הוא סרט קומדיה תאילנדי משנת 2001. הסרט עוקב אחר האירועים האמיתיים של קבוצת כדורעף גברים, המורכבת בעיקר מספורטאים הומואים וטרנסג'נדרים.

בשנת 2003 יצא הסרט נשות הברזל 2, ששימש גם כפריקוול וגם כסיקוול לסרט המקורי. סרט זה מתאר כיצד נפגשו לראשונה הדמויות של הסרט המקורי, ואיך הן יתאחדו בעתיד על מנת לקחת חלק בטורניר כדורעף נוסף.

תקציר העלילה
------------

בשנת 1996, **מון** (סאהפאפ ויראקאמין) ו**יונג** (צ'איצ'ארן נימפונסוואס) הן שתי שחקניות כדורעף טרנסג'נדריות, אשר מאמנים מקצועיים מתעלמים מהן שוב ושוב בשל הופעתן החיצונית. כאשר מתחלף המאמן של קבוצת כדורעף מקומית, המאמן החדש עורך גיוסים לקבוצה החדשה. כאשר מון ויונג נבחרות לקבוצה, מרבית השחקנים הוותיקים מתפטרים לאות מחאה, משאירים את המאמן החדש במצב קשה.

עקב כך, מון ויונג מגייסות לעזרתן את חבריהם הלהט"ביים איתם נהגו לשחק כדורעף כאשר למדו יחד באוניברסיטה. בין השחקנים החדשים: **ויט** (אקצ'אי בורנאפאניט), שמסתיר מארוסתו את היותו הומו, **פיה** (גוקגורן בנג'אדטיקול), רקדנית טרנסקסואלית ו**נונג** (גיאורג'יו מיוצ'י), הומוסקסואל שגויס בגיוס חובה לצבא. כאשר התחרות מתחילה, שחקן אחד בלבד מכל הקבוצה הוא הטרוסקסואל-סיסג'נדר.

בגלל המראה החיצוני שלהם, רבים מיריביהם מתכננים לאסור מהקבוצה מלהתמודד מולם, ותוך כדי כך הקבוצה זוכה לכינוי "נשות הברזל". עם זאת, הקבוצה הופכת במהרה להיות חביבת הקהל, וגורמת לקבוצות היריבות לשנות את דעתן.

על רקע כתוביות הסיום של הסרט מוצגות "נשות הברזל" האמיתיות, כפי שהן היו בזמן עשיית הסרט (2000).

שחקנים ודמויות
--------------

| שם השחקן/ית | שם הדמות | אודות הדמות |
| --- | --- | --- |
| ג'סאדאפורן פולדי | צ'אי |  |
| צ'איצ'ארן נימפונסוואס | יונג |  |
| גיאורג'יו מיוצ'י | נונג |  |
| גוקגורן בנג'אדטיקול | פיה |  |
| סאהפאפ ויראקאמין | מון |  |
| אקצ'אי בורנאפאניט | ויט |  |
|

פרסים ומועמדויות
----------------

הסרט היה להיט בתאילנד, כמו גם בפסטיבלי קולנוע בינלאומיים רבים, היה מועמד ל-12 פרסים וזכה בעשרה, לרבות פרס התאחדות הקולנוע הלאומית בתאילנד, פסטיבל הסרטים הבינלאומי בטורונטו ופרס מטעם המגזין הלהט"בי Siegessäule שהוענק בפסטיבל הסרטים הבינלאומי בברלין.

הסרט הוקרן בפסטיבלי קולנוע בפוסאן, סן פרנסיסקו, מיאמי, לוס אנג'לס, סיאטל, סטוקהולם ועוד.

קישורים חיצוניים
----------------

* "נשות הברזל", במסד הנתונים הקולנועיים IMDb (באנגלית)
* "נשות הברזל", באתר נטפליקס
* "נשות הברזל", באתר AllMovie (באנגלית)
* "נשות הברזל", באתר Rotten Tomatoes (באנגלית)
* "נשות הברזל", באתר Metacritic (באנגלית)
* "נשות הברזל", באתר אידיבי
* "נשות הברזל", במסד הנתונים הקולנועיים KinoPoisk (ברוסית)
* סרטונים טריילר לסרטים The Iron Ladies ו-The Iron Ladies 2.
**לובוש דוברובסקי** (בצ'כית: **Luboš Dobrovský**‏; 3 בפברואר 1932 – 30 בינואר 2020) היה עיתונאי, פוליטיקאי ודיפלומט צ'כוסלובקי וצ'כי ממוצא יהודי. כיהן כשר ההגנה של צ'כוסלובקיה בשנים 1990 - 1992. בשנים 1996 - 2000 שירת כשגריר צ'כיה ברוסיה.

ביוגרפיה
--------

נולד בשם **לובוש המרשלג** לאב יהודי ואם צ'כית בעיר קולין שבבוהמיה המרכזית. במהלך הכיבוש הנאצי של צ'כוסלובקיה נכלא אביו של לובוש בגטו ובהמשך גורש לאושוויץ, שם נספה. אמו של לובוש הצליחה להסתתר יחד עם בנה באחד הכפרים בסביבת קולין. לאחר המלחמה היא התחתנה בשנית עם יוזף דוברובדקי, קצין בצבא הצ'כוסלובקי, אשר אימץ את לובוש ונתן לו את שם משפחתו.

לובוש דוברובסקי סיים בית הספר תיכון בעיר הולדתו קולין. בהשפעת אביו החורג התקבל ללימודים בבית הספר לקצינים, אך כעבור שנה עזב את הלימודים ועבר למכללה לחינוך. עבד תקופה כמורה בבית הספר יסודי. בשנים 1953 - 1955 שירת שירות חובה בצבא הצ'כוסלובקי. לאחר שחרור מן הצבא למד פילוסופיה ושפות (רוסית ופולנית) באוניברסיטת קארל בפראג. לאחר סיום הלימודים עבד כעיתונאי. בשנים 1959 - 1968 עבד ברדיו צ'כוסלובקיה.

דוברובסקי היה חבר במפלגה הקומוניסטית הצ'כוסלובקית, אך לאחר הפלישה הסובייטית לצ'כוסלובקיה, פרש מן המפלגה והפך למתנגד המשטר פעיל. היה בין חותמי אמנת 77. הוא פוטר מעבודתו ונאלץ לעבוד כמנקה חלונות למחייתו (במקביל לכך עסק בפעילות אנטי-קומוניסטית באופן מחתרתי). לאחר  מהפכת הקטיפה הפך לפעיל פוליטי. היה דוברו של הפורום האזרחי (איגוד של מפלגות האופוזיציה לשלטון הקומוניסטי), ביוני 1990 הוא מונה לסגן שר החוץ והיה בצוות שניהל משא ומתן על יציאת יחידות הצבא הסובייטי מצ'כוסלובקיה.

באוקטובר 1990 מונה על ידי ואצלב האוול לתפקיד שר ההגנה. לובוש דוברובסקי היה לאזרח הראשון (והיחיד) בתפקיד זה, מאז כינון צ'כוסלובקיה מחדש בסיום מלחמת העולם השנייה. ביוני 1992 עזב מיוזמתו את התפקיד והפך למנהל משרד הנשיא של צ'כוסלובקיה ולאחר מכן נשיא צ'כיה.
בשנת 1996 הוא מונה לשגריר צ'כיה במוסקבה. בשנת 2000 סיים את תפקידו ופרש לגמלאות.

נפטר בפראג ב-30 בינואר 2020.

קישורים חיצוניים
----------------

ויקישיתוף מדיה וקבצים בנושא **לובוש דוברובסקי** בוויקישיתוף
* ביוגרפיה של לובוש דוברובסקי (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0003 8280 8160
* LCCN: n86836520
* NKC: jn20000400479
* SUDOC: 25852023X
* VIAF: 267129576
* WorldCat: lccn-n86836520

 |
**נחצ'ה והגנרל** הוא סרט קומדיה ישראלי משנת 1972 בבימויו של ג'ורג' עובדיה, עם יעקב בודו, פול סמית, דובי גל וגדעון זינגר בתפקידים הראשיים. המוזיקה נכתבה על ידי מוני אמריליו ושיר הנושא מושר על ידי עמי שביט למילותיו של דן אלמגור.

כמו רוב סרטי הבורקס, נקטל הסרט על ידי מבקרי הקולנוע אבל לא על ידי קהל הצופים.

עלילה
-----

נחום (נחצ'ה) רבינוביץ (יעקב בודו) מסתובב ברחבי תל אביב עם מרכולתו ומוכר כל מיני "פטנטים". הפקחים רודפים אחריו והוא נאלץ להימלט ועולה על טרמפ בו נוהג קצין העיר, סגן-אלוף רמי (גדעון זינגר).

נחצ'ה מכנה את רמי בשם "גנרל" ו"משכנע" אותו שהוא חולה מאוד. הגנרל משתכנע מדבריו, מגיע לביתו וחש כי הוא נוטה למות. רופא שמוחש למקום קובע שהוא בריא ואז מבקש הגנרל משניים מפקודיו, הגברתן פולי (פול סמית) והנמוך דובי (דובי גל) לחפש את נחצ'ה על מנת להענישו. הוא נעזר גם בידידו הבלש שרלו (גבי עמרני).

גם המשטרה מחפשת אחרי נחצ'ה בעקבות תלונת חברתו המסז'סטית שוש (ציפי שביט) על הפרת הבטחת נישואים. לבסוף נתפס נחצ'ה במסדר זיהוי והגנרל מחייל אותו לאחר שהתחמק ממילואים במשך חמש שנים.

נחצ'ה נשלח לחרמון המושלג וממשיך בתעלוליו. הוא מראה לחיילים כדור נמס במים ומנקה בצורה יסודית את קנה הנשק. הגנרל שמגיע לשם מתרשם שהוא שוב עובד על כולם ומכייף, ושולח אותו עם פולי ודובי ליחידת סיירים על גמלים.

גם שם ממשיך נחצ'ה בתעלוליו במטבח ובחדר האוכל ולבסוף הוא בורח מהמחנה ועולה לחלק האחורי של טנדר המוביל גופה לאיכילוב. הוא מתחיל לדבר עם הגופה ולאחר שמתברר לו שזו גופה הוא נוקש בחלון והנהג (שלמה וישינסקי) עוצר ובורח בפחד מהמקום ביחד עם חיילת טרמפיסטית.

הטנדר מגיע לאיכילוב ונחצ'ה נכנס לבית החולים ושואל על חדר המתים. לאחר שהוא מולבש בבגדי מנתח הוא נכנס לחדר ניתוח ומורה למנתח איך להמשיך בניתוח...

נחצ'ה מגיע למכון בו עובדת שוש המסז'יסטית ומבטיח להתחתן איתה אם תבטל את התלונה נגדו אך למקום מגיעים גם הגנרל ועוזריו ונחצ'ה נמלט מהם. לבסוף הוא נתפס ומוכנס למחנה צבאי בו הוא מספר לחיילים כי הוא למעשה הציל את הגנרל מטנק בוער.

הגנרל שולח את נחצ'ה לפסיכיאטר צבאי (טוביה צפיר) בעל התנהגות הומוסקסואלית אך גם כאן נחצ'ה משגע אותו. לבסוף מקבל הגנרל מכתב מלשכת הרמטכ"ל כי הוחלט להעניק לנחצ'ה תעודת הוקרה על ההמצאה שלו לניקוי הנשק.

לבסוף כולם נפגשים בחגיגה לכבוד נחצ'ה, והגנרל משבח אותו על שהביא כבוד לעיר, וכן נותן לו תעודה על כך שהמציא שיטה לניקיון הנשק.

שחקנים
------

| שחקן | תפקיד |
| --- | --- |
| יעקב בודו | נחצ'ה |
| גדעון זינגר | סא"ל רמי (הגנרל) |
| גבי עמרני | הבלש שרלו |
| פול סמית | פולי |
| דובי גל | דובי |
| ציפי שביט | שוש |
| טוביה צפיר | פסיכיאטר |
| שלמה וישינסקי | נהג טנדר |
| רחל טימור | אשת הגנרל |
| רחל נאמן | מזכירת הגנרל |

קישורים חיצוניים
----------------

* "נחצ'ה והגנרל", במסד הנתונים הקולנועיים IMDb (באנגלית)
* "נחצ'ה והגנרל", באתר ספר הקולנוע הישראלי
* "נחצ'ה והגנרל", באתר אידיבי
* "נחצ'ה והגנרל", במסד הנתונים הקולנועיים KinoPoisk (ברוסית)

* נחצ'ה והגנרל, במיזם "אישים" לתיעוד היצירה הישראלית
**דקר נסאו** (שם מדעי: ***Epinephelus striatus***) הוא מין של דג מקבוצת הדקרים שבמשפחת הדקריים החי בטבע לאורך הקריביים מחופי ברזיל, דרך האיים הקריביים עד למפרץ מקסיקו ופלורידה וברמודה ולחופי האוקיינוס האטלנטי באיי בהאמה. דקר זה ניצוד בכמויות רבות בעבר לדיג מסחרי, וכיום מצוי בסכנת הכחדה גדולה, עקב דיג והרס בתי גידולו. הוא מין מוגן בחוקת ארצות הברית.

דקר זה מגיע לאורך של מטר ולמשקל 25 קילוגרם. הוא בעל קשקשים חומים שלאורכם פסים עבים אפורים לאורך הגוף וגם לאורך הראש, מאחורי העיניים הצהובות. דקרים החיים במים עמוקים נוטים להיות בעלי גוונים אדומים או חומים כהים ואף כתומים לעיתים. הדג בעל לסתות גדולות ופתחי זימים בולטים. הסנפירים אפורים עד חומים.

הדקר שוחה סביב שוניות אלמוגים לאורך חופי הים הקריבי ומצוי עד לעומק 100 מטר. זהו דג סוליטרי הניזון מדגים קטנים, לובסטרים וסרטנים שהוא שואב ללסתותיו במהירות. בין דצמבר לינואר, בלילות ירח מלא חלה השרצה מתואמת של עשרות דקרים לאורך השונית.

כיום חלה עלייה בכמויות הדקרים, לאחר שהם הגיעו כמעט לכליה מוחלטת. כיום דיג אסור בחופי ארצות הברית וברזיל, אך באזורים כמו איי בהאמה מתירים בעונות מיוחדות לדוג פרטים קטנים מ-5 קילוגרם. נוסף על כך הפגיעה בשוניות האלמוגים גוררת אותם להכחדה. בלעדי השונית הם לא ימצאו מזון או מקלט הכרחיים.

קישורים חיצוניים
----------------

ויקישיתוף מדיה וקבצים בנושא **דקר נסאו** בוויקישיתוף
* דקר נסאו, באתר ITIS (באנגלית)
* דקר נסאו, באתר NCBI (באנגלית)
* דקר נסאו, באתר Animal Diversity Web (באנגלית)
* דקר נסאו, בבסיס הנתונים ARKive (באנגלית)
* דקר נסאו, באתר FishBase (באנגלית)
* דקר נסאו, באתר GBIF (באנגלית)

הערות שוליים
------------

1. ↑  דקר נסאו באתר הרשימה האדומה של IUCN

דקר שצולם בקובה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007559080705171

 |
**מר בלנדינגס בונה את בית חלומותיו** (באנגלית: **Mr. Blandings Builds His Dream House**) הוא סרט קומדיה אמריקאי בשחור-לבן משנת 1948, בבימויו של ה.ק. פוטר, עם קרי גרנט, מירנה לוי ומלווין דאגלס בתפקידים הראשיים.

התסריט מבוסס על רב מכר בשם זה משנת 1946 מאת אריק הודג'ינס (אנ') (1946). בספר הוא מתאר את צרותיו כשרצה לבנות בית גדול לבני משפחתו ונכנס לחובות.

זה שיתוף הפעולה השלישי והאחרון של קרי גרנט ומירנה לוי לאחר "כנפיים בחשיכה" (1935) ו"הרווק ובת הטיפש עשרה" (1947).

מלווין דאגלס גם מלווה בקולו את סיפור העלילה.

תקציר העלילה
------------

ג'יימס "גים" בלנדינגס (קרי גרנט) ורעייתו מיוריאל (מירנה לוי) גרים עם שתי בנותיהן בדירה קטנה במנהטן. ג'ים הוא רעיונאי בחברת פרסום ומתחבט בזמן האחרון למצוא סיסמת פרסומת מתאימה למותג WHAM של בשר חזיר (HAM), אם לא יצליח, מישרתו בסכנה.

הדירה קטנה וזקוקה לשיפוץ שיסתכם ב-7,000 דולר. הם מחליטים במקום זה לרכוש בית עם שטח בקונטיקט הסמוכה. סוכן נדל"ן ממולח מצליח לשנע אותם לרכוש בית גדול בן 200 שנים עם "היטוריה" כי במקום זה השקה גנרל הורשיו גייטס את סוסיו במהלך מלחמת העצמאות של ארצות הברית. הם רוכשים את המקום ב-10,000 דולר.

ביל קול (מלווין דאגלס) הוא עורך דין וידיד המשפחה. בעבר למד עם מיוריאל והיה בן זוגה. הוא קורא את החוזה ומגלה שעל הבניין יש משכנתא וכי שילמו מחיר מופרז. מסתבר שהבניין הוא למעשה חורבה ויש להרסו ולבנות בנותו מחדש.

הזוג מציג בפני הארכיטקט סימס (רג'יינלד דני), הוראות להרחיב את הבניין, להוסיף חדרים וחדרים שרות ומתברר שעל כל זה עליהם להוסיף עוד 11,000 דולר. ג'ים מיואש לאחר שרוקן את כל קופות החיסכון שלו. בני הזוג מתחילים לריב וג'ים חושד במיוריאל שיש לה קשר עם ביל.

ההוצאות מאמירות וג'ים מיואש. הוא מסתגר במשרד החברה כל הלילה ועדיין לא מצא סיסמה טובה למוצר. לפנות בוקר הוא חוזר לבית בקונטיקט ומגיע למסקנה כי "יש דברים שנקנים דרך הלב ולא דרך הראש".

כשהם יושבים לאכול מפטירה העוזרת גוסי (לואיז ביוורס) את המשפט "If you ain't eatin' Wham, you ain't eatin' ham". ג'ים קופץ משמחה אכן הסיסמה הצליחה ומקומו של ג'ים בחברה הובטח.

לבסוף רואים את הבית החדש עם השטח הנרחב והבנות שמשחקות וג'ים אוחז בידו את הספר "מר בלנדינגס בונה את בית חלומותיו" ומזמין את כולם לבקר בביתו החדש.

צוות השחקנים
------------

| שם השחקן/ית | שם הדמות | הערות |
| --- | --- | --- |
| קרי גרנט | ג'יימס בלנדינגס |  |
| מירנה לוי | מיוריאל בלנדינגס |  |
| מלווין דאגלס | ויליאם "ביל" קול | עורך דין |
| לואיז ביוורס | גוסי | עוזרת בית |
| רג'ינלד דני | הנרי סימס | ארכיטקט |

קישורים חיצוניים
----------------

* "מר בלנדינגס בונה את בית חלומותיו", במסד הנתונים הקולנועיים IMDb (באנגלית)
* "מר בלנדינגס בונה את בית חלומותיו", באתר נטפליקס
* "מר בלנדינגס בונה את בית חלומותיו", באתר AllMovie (באנגלית)
* "מר בלנדינגס בונה את בית חלומותיו", באתר Rotten Tomatoes (באנגלית)
* "מר בלנדינגס בונה את בית חלומותיו", באתר Box Office Mojo (באנגלית)
* "מר בלנדינגס בונה את בית חלומותיו", במסד הנתונים הקולנועיים KinoPoisk (ברוסית)
* מר בלנדינגס בונה את בית חלומותיו, באתר אנציקלופדיה בריטניקה (באנגלית)
* קדימון למר בלנדינגס בונה את בית חלומותיו, באתר יוטיוב
* קרי גרנט ומירנה לוי מתכננים את בית החלומות עם הארכיטקט, באתר יוטיוב
* מר בלנדינגס בונה את בית חלומותיו, באתר TCM
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**ניחוח של סקנדל** (באנגלית: **A Breath of Scandal**) הוא סרט קולנוע אמריקאי משנת 1960 בבימויו של מייקל קורטיז, עם סופיה לורן וג'ון גאווין בתפקידים הראשיים.

התסריט מבוסס על המחזה "אולימפיה" של פרנץ מולנר משנת 1928.

הסרט צולם באתרים בווינה ובעיקר בארמון שנברון.

תקציר העלילה
------------

שנת 1907, הנסיכה אולימפיה (סופיה לורן) היא אלמנה צעירה ויפה שהורחקה ממשפחתה בווינה על ידי הקיסר פרנץ יוזף בגלל התנהגות בלתי הולמת. אביה הוא הנסיך פיליפ (מוריס שבלייה) בעל תפקיד בכיר בחצר הקיסר ואמה היא הנסיכה יוג'ני (אליזבת ג'ינס) הדואגת לשמור על שמה הטוב של המשפחה מדודניתה הרכלנית, הרוזנת לינה (אנג'לה לנסבורי).

אולימפיה מבלה בטירה של קרובי משפחתה בצליפה וברכיבה על סוסים.

יום אחד היא מתנגשת במכונית בעת רכיבה, המכונית נהוגה בידי גבר צעיר ונאה. היא נופלת מהסוס והגבר חש לטפל בה ומציג עצמו כצ'רלי פוסטר (ג'ון גאווין), מהנדס מכרות מפיטסבורג שהגיע לאוסטריה לפתח את תעשיית האלומיניום. הוא מוצא חן בעיניה והיא מציגה עצמה בשם בדוי. הם נכנסים לבית ציידים ומבלים שם את הלילה. אף על פי שלא קיימו יחסים, יש בזה משום "ניחוח של סקנדל".

הם נפרדים וצ'רלי ממשיך את דרכו לווינה. אולימפיה מקבלת חנינה מהקיסר. הוא מעוניין להשיא אותה לנסיך הפרוסי רופרט (קרלו הינטרמן) כדי להדק את הקשר בין שתי המדינות ואולימפיה מסכימה אף על פי שהיא בקושי מכירה את החתן המיועד.

צ'רלי מגיע לארמון שנברון שם משרד של הנסיך פיליפ ומצליח לחדור למשרדו. הבחור הצעיר מוצא חן בעיני פיליפ והוא מבטיח להעביר את הצעתו המסחרית של צ'רלי לקיסר. באותו זמן נערכת במקום קבלת פנים לנסיך רופרט וצ'רלי רואה שם את אולימפיה ורק אז מתברר לו שהיא נסיכה ממעמד גבוה שעומדת לפני נישואי נוחיות. הוא מתחיל לחזר אחריה במרץ אך היא מחויבת למשפחתה. כל זה לא נסתר מהרוזנת לינה שמריחה "ריח של סקנדל" וביוזמתה נפתחת חקירה חשאית לבירור העניין.

הנסיכה יוג'ני בלחץ וצ'רלי אומר כי לא יגלה דבר בחקירה אם אולימפיה תסכים לבלות אתו יומיים במקום שבילו לראשונה. היא מסכימה מחוסר ברירה וללינה המרחרחת נאמר שאולימפיה בבידוד בגלל חצבת.

צ'רלי לא מנסה להתקרב לאולימפיה ומגיע למסקנה שזה אבוד. הם חוזרים לווינה והוא נפרד מהנסיך פיליפ ומתחיל לנסוע אבל ברגע האחרון אולימפיה משנה את דעתה, רצה אחריו ועולה על מכוניתו בדרך לפיטסבורג.

צוות השחקנים
------------

| שם השחקן/ית | שם הדמות | הערות |
| --- | --- | --- |
| סופיה לורן | אולימפיה | נסיכה |
| ג'ון גאווין | צ'רלי פוסטר | מהנדס מכרות |
| מוריס שבלייה | פיליפ | נסיך |
| אנג'לה לנסבורי | לינה | רוזנת |
| אליזבת ג'ינס | הנסיכה יוג'ני | אמה של אולימפיה |
| קרלו הינטרמן | רופרט | נסיך פרוסי |

קישורים חיצוניים
----------------

* "ניחוח של סקנדל", במסד הנתונים הקולנועיים IMDb (באנגלית)
* "ניחוח של סקנדל", באתר AllMovie (באנגלית)
* "ניחוח של סקנדל", במסד הנתונים הקולנועיים KinoPoisk (ברוסית)
* קדימון לניחוח של סקנדל, באתר יוטיוב
* כותרות הסרט עם נעימת הנושא, באתר יוטיוב
* מוריס שבלייה שר את נעימת ניחוח של סקנדל, באתר יוטיוב
**מוראד אבו ענזה** (בערבית: **مراد أبو عنزة**; נולד ב-8 בנובמבר 1986) הוא כדורגלן בדואי-ישראלי המשחק בעמדת החלוץ בעירוני כסייפה.

קריירה
------

אבו ענזה גדל במחלקת הנוער של מכבי קריית גת, ובשנת 2006 עבר לשחק בהפועל בני לוד. בעונת 2010/2011 כבש 15 שערים בחצי הראשון של העונה בליגה הלאומית, ובעקבות כך הושאל בחלון ההעברות של ינואר לקבוצת מכבי פתח תקווה, ואת הופעת הבכורה שלו בליגת העל ערך ב-14 בפברואר 2011 כאשר נכנס כמחליף במשחק מול הפועל תל אביב. בעונת 2011/2012 חזר אבו ענזה לבני לוד, וכבש 19 שערים בליגה הלאומית, אך קבוצתו לא הצליחה לעלות לליגת העל אף על פי שנאבקה על ההעפלה עד למחזור האחרון.

בעונת 2012/2013 הושאל אבו ענזה למועדון ספורט אשדוד. במשחק הבכורה שלו באשדוד כבש אבו ענזה צמד בניצחון קבוצתו 2–0 על הפועל רמת השרון. בסך הכל כבש בעונה זו שישה שערים בליגת העל, ובסופה חזר לבני לוד. בעונת 2013/2014 כבש 15 שערים במדי בני לוד בליגה הלאומית, ולקראת עונת 2014/2015 חתם שוב במועדון ספורט אשדוד. בעונה זו כבש שלושה שערי ליגה, ובסופה ירד עם הקבוצה לליגה הלאומית, לאחר שסיימה במקום האחרון בטבלה.

ב-30 ביוני 2015 חזר להפועל בני לוד וחתם על חוזה לעונה אחת במועדון, ובה הבקיע שלושה שערים ב-29 הופעות בליגה הלאומית. ב-14 ביולי 2016 חתם בהפועל עכו, שירדה לליגה הלאומית בעונה הקודמת. בעונת 2016/2017 כבש חמישה שערי ליגה ב-29 הופעות, וסייע לקבוצתו לשוב לליגת העל מהמקום השני בטבלה.

ב-23 ביולי 2017 חתם בקבוצת מכבי אחי נצרת מהליגה הלאומית, במדיה כבש שני שערים ב-18 הופעות, וב-17 בינואר 2018 חתם בהפועל אום אל-פחם מליגה א', ובמדיה כבש ארבעה שערים בתשע הופעות עד תום העונה, וסייע לקבוצה לעלות לליגה הלאומית.

בנובמבר 2018 חזר לקדנציה שלישית בהפועל בני לוד, ובעונת 2018/2019 כבש שמונה שערים בליגה הלאומית.

ב-27 בדצמבר 2020 חזר אבו ענזה להפועל אום אל-פחם, אך בפברואר 2021, לאחר שלושה חודשים וחמש הופעות ליגה בלבד, ירד לליגה א' וחתם במדי מכבי טמרה, במדיה שיחק עד לתום העונה, עם 14 הופעות ליגה.

בעונת 2021/2022 הצטרף אבו ענזה לבית"ר נורדיה ירושלים. בסוף נובמבר 2021 הצטרף לעירוני כסייפה.

חיים אישיים
-----------

אבו ענזה נשוי ומתגורר בתל שבע.

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* אייל לוי ויניב טוכמן, שיר אהבה בדואי: אבו ענזה לא עוצר, באתר nrg מעריב, ‏13 באוקטובר 2012

הערות שוליים
------------

1. ↑  ענאן עמאשה, רשמי: מוראד אבו ענזה חתם בבית״ר נורדיה, באתר דאבל פס, 30 בספטמבר 2021
**נפרדנו כך** הוא סרט הקולנוע הראשון שביים חורחה גורביץ'. הוא פורסם בשנת 1991 ואורכו 27 דקות.

אודות הסרט
----------

גורביץ' הפיק את הסרט במימונו של המיליונר האמריקאי לאון צ'ייני (Leon Charney) ובתמיכת פרויקט קולנוע. גרושתו של גורביץ', ליליאנה בבצ'יק, כתבה את התסריט על בסיס סיפור משפחתי שלה. הסרט צולם במצלמת 35 מ"מ. הסרט הוקרן בהקרנות מסחריות במשך כמה חודשים בסינמטק תל אביב לפני הסרט "המתים" מאת הבמאי ג'ון יוסטון.

עלילה
-----

סב המשפחה נפרד ממשפחתו שנוסעת לתקופה ארוכה לחו"ל. הם שואלים אותו למה קוראים לו בשם "ננקה" והדבר מעורר בו זיכרונות מפרידה שחווה בילדותו.
ננקה גדל בכפר קטן באירופה ביחד עם שני הוריו ושני אחיו. המשפחה סבלה מחסרון כיס ועל מנת לפרנס אותה נסע האב לבדו לארגנטינה. אחרי שחסך מעט כסף, ביקש שננקה יצטרף אליו כדי לעזור לו. ננקה יצא למסע לארגנטינה לסייע לאביו, כשבאמתחתו תמונה משפחתית ומעיל שאמו תפרה לו.

* 
*

השחקנים
-------

| שם השחקן | שם הדמות |
| --- | --- |
| לאורה ריבלין | מיכאלה |
| יוסף כרמון | ננקה |
| שאול בסר | ישראל |

קישורים חיצוניים
----------------

ויקישיתוף מדיה וקבצים בנושא **נפרדנו כך** בוויקישיתוף

* "נפרדנו כך", במסד הנתונים הקולנועיים IMDb (באנגלית)
* "נפרדנו כך", במסד הנתונים הקולנועיים KinoPoisk (ברוסית)
* "נפרדנו כך", במיזם "אישים" לתיעוד היצירה הישראלית
* "נפרדנו כך", באתר אשל
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**נקודת פריצה** (באנגלית: **Point Break**) הוא סרט פעולה אמריקני משנת 1991 בכיכובם של פטריק סווייזי וקיאנו ריבס, ובבימויה של קתרין ביגלו. המונח "נקודת פריצה" מתייחס לביטוי בשפת הגולשים.

ב-2015 הופק סרט רימייק באותו שם בכיכובם של אדגר רמירס, לוק ברייסי וטרסה פאלמר.

עלילה
-----

ג'וני יוטה (המגולם על ידי קיאנו ריבס) הוא סוכן FBI אשר יחד עם שותפו פאפאס (המגולם על ידי גארי ביוסי) חוקרים סדרה של מעשי שוד של בנקים. קצה חוט מוביל אותם לחשוד כי שודדי הבנקים, החובשים מסכות גומי של נשיאים אמריקאים לשעבר, הם חבורת גולשי גלים. יוטה מסתנן לשורותיהם ומכיוון שאינו יודע לגלוש, מבקש מטיילר (המגולמת על ידי לורי פאטי) להדריכו.

בהמשך, יוטה יוצר קשר עם בודהי (המגולם על ידי פטריק סווייזי), מנהיג חבורת הגולשים, ונמשך יותר ויותר לסגנון החיים הפרוע של קהילת גולשי הגלים. הוא מתחיל לעקוב אחרי חבורת גולשים אחרת ומגלה שמדובר בפושעים בעלי עבר פלילי המתאימים לכאורה לפרופיל שודדי הבנקים, אך במהלך הפריצה לביתם מתפתח קרב יריות במהלכו נהרגים חלק מחברי הכנופיה ומתגלה כי מדובר בסוחרי סמים והפריצה לביתם הרסה מבצע מעקב אחריהם. 

ג'וני מתחיל לחשוד בבודהי ובחבורתו שהם חבורת שודדי הבנקים, והוא משכנע את פאפאס לעקוב אחריהם ולבצע תצפית על בנק אותו הם סקרו לאחרונה. במהלך המעקב מתבצע שוד על ידי חבורת שודדי הנשיאים לשעבר ויוטה פותח במרדף רגלי אחר מנהיגם, אך לא משיג אותו. באותו הלילה מתכנסים בודהי וחבורתו כדי להחליט מה לעשות עם ג'וני ונחשף כי הם אכן השודדים, וכי הם מבצעים את מעשי השוד לא רק כדי לממן את אורח חייהם הפרוע אלא גם כהתרסה בפני המערכת וכביטוי של הרוח האנושית. הם לוקחים את ג'וני לכאורה לצניחה חופשית ואז חושפים בפניו כי הם חטפו את טיילר ומאיימים להרוג אותה אם לא ישתף איתם פעולה בשוד הבנק האחרון שלהם לפני שיברחו למקסיקו. ג'וני הצטרף בעל כורחו למעשה השוד ללא מסיכה בניגוד לחבריו, אך השוד מסתבך כשאחיו הצעיר של בודהי- אחד מהשודדים- נהרג ובודהי בורח. ג'וני תופס את בודהי ושאר חברי הכנופיה בשדה התעופה רגע לפני בריחתם למקסיקו ומנסה להרוויח זמן כדי להציל את טיילר, אך בין שני הצדדים מתפתח קרב יריות בסופו נהרגים פאפאס ביחד עם שני חברי הכנופיה הנוספים של בודהי. ג'וני טס שוב עם בודהי וצופה בו בורח במקסיקו בתמורה לחייה של טיילר.

מספר חודשים לאחר מכן מאתר ג'וני את בודהי עומד על חוף באוסטרליה כשהוא מצפה לסופת המאה כדי לגלוש בים הסוער. בין השניים מתפתח עימות פיזי בסופו ידו של ג'וני על העליונה, אך רגע לפני שהוא עוצר את בודהי, משכנע אותו בודהי לשחרר אותו כדי שיוכל לתפוס את הגלים הגדולים של הסופה, להם כדבריו הוא חיכה כל חייו. כשהוא מתרחק מהחוף, צופה ג'וני בבודהי נהרג בניסיון לגלוש בגלים הגבוהים.

קישורים חיצוניים
----------------

* "נקודת פריצה", במסד הנתונים הקולנועיים IMDb (באנגלית)
* "נקודת פריצה", באתר נטפליקס
* "נקודת פריצה", באתר AllMovie (באנגלית)
* "נקודת פריצה", באתר Rotten Tomatoes (באנגלית)
* "נקודת פריצה", באתר Box Office Mojo (באנגלית)
* "נקודת פריצה", באתר Metacritic (באנגלית)
* "נקודת פריצה", באתר אידיבי
* "נקודת פריצה", במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 61146331966818692430
* WorldCat (עם VIAF): 61146331966818692430

 |
רבי **שמואל משינאווא** (ה'תקמ"ז, 1787 – ח' בשבט ה'תרל"ג, 1873) היה אדמו"ר חסידי בדור השלישי לחסידות. מחבר הספר "רמתים צופים" על תנא דבי אליהו.

תולדותיו
--------

נולד בגליציה, בנערותו למד אצל רבי מנחם מנדל הגר מקוסוב. בהיותו כבן 17 עבר ללמוד אצל רבי שלמה לייב מלענטשנא, ולאחר מכן בהיותו בן 18-19 הלך ללמוד אצל רבי שמחה בונים מפשיסחה שם גדל כבן בית, כשאכסנייתו בחדר לימודו של הרבי. לאחר פטירת רבו בשנת תקפ"ז (1827), עבר ללמוד אצל רבי מנחם מנדל מקוצק, ולאחר מכן אצל רבי יצחק מנשכיז, ורבי יצחק מאיר אלתר.

כיהן כרב בערים וואלדובא, ברוק, שדליץ, ולאוויטש, ובסוף ימיו גם בעיר נאשיילסק, שם גם נקבר. נשא בזיווג שני את הרבנית בריינדל בתו של רבי אברהם מטשכנוב.

חיבר את הספר הידוע "רמתיים צופים", שהוא פירוש על הספר תנא דבי אליהו בדרך החסידות. בספר יש מקבץ של תורות ששמע בעצמו מפי שבעת רבותיו, החוזה מלובלין, היהודי הקדוש, רבי שמחה בונים מפשיסחה, רבי מנחם מנדל מקוצק, רבי שלמה לייב מלענטשנע רבי יצחק מנסכיז', ורבי יצחק מאיר אלתר.
בנוסף קיבץ בספר את תורותם של למעלה משישים רבנים, ביניהם האדמו"ר הזקן מוורקא רבי ישראל יצחק קאליש, רבי אברהם משה מפשיסחה, רבי זושא מפלאצק ורבי שרגא פייבל דנציגר מגריצא. הספר נמשך עד פרק ז' בתנא דבי אליהו רבא, ושאר הכתבים אבדו. הספר הודפס לראשונה בשנת תרמ"א (1881).

מרבותיו
-------

* רבי יעקב יצחק הורוביץ, החוזה מלובלין.
* רבי יעקב יצחק מפשיסחה, היהודי הקדוש.
* רבי שמחה בונים מפשיסחה.
* רבי מנחם מנדל הגר מקאסוב, האהבת שלום.
* רבי יצחק מנשכיז.
* רבי מנחם מנדל מקוצק.
* רבי יצחק מאיר אלתר, החידושי הרי"ם.
* רבי שלמה לייב מלענטשנא.

לקריאה נוספת
------------

* יצחק אלפסי, אנציקלופדיה לחסידות כרך ג', מוסד הרב קוק, ירושלים, תשס"ה, טור תשפ
* ר' שמואל צבי זינגער – הקדמה לספר רמתיים צופים, ירושלים, תשע"ו

קישורים חיצוניים
----------------

* **רמתים צופים**, תרמ"א, באתר אוצר החכמה
* שמואל צבי זינגער (עורך), **רמתים צופים <מהדו"ח>**, ירושלים תשע"ו, באתר אוצר החכמה
פירוש נוסף ערך זה עוסק בראש העיר של אילת. אם התכוונתם למשמעות אחרת, ראו יוסף לוי (פירושונים).

יוסקה לוי בסככת עבודה עם בן-גוריון באילת, 1962
יוסקה לוי בפגישה עם דוד בן-גוריון
**יוסף (יוסקה) לוי** (1926 – אוקטובר 1985) היה ראש העיר השני של אילת.

ביוגרפיה
--------

יוסף לוי נולד בקהיר בשנת 1926. בגיל 15 הצטרף לתנועת החלוץ. בשנת 1948 נעצר כשהוא מוביל נשק על אופניו, כחלק מתפקידו במחתרת היהודית בקהיר. הוא נשלח על ידי השלטונות למחנה מעצר בא-טור, ביחד עם יהודים ציוניים נוספים שהוגדרו מסוכנים ביותר. 

לוי שוחרר בתחילת 1950, עלה ארצה, התמקם באילת, החל לעבוד בחברת ארקיע והיה למנהל סניף אילת. בשנת 1959 נבחר לראשות עיריית אילת. לוי פיתח את העיר פיתוח מואץ והתמקד בתחומי התעשייה והתיירות. בתקופת כהונתו הוקם נמל אילת, נבנתה המרינה (הלגונה), נסלל כביש הערבה, ונחתם הסכם ערים תאומות עם העיר לוס אנג'לס. 
למעשה, העיר התהוותה בתקופת כהונתו, שארכה שמונה שנים. בשנת 1959, בתחילת הקדנציה שלו, גרו באילת כמה מאות תושבים ועתידה כעיר לא היה מובטח. בשנת 1967, בתום הקדנציה, גרו בה 10,000 תושבים.

בשנת 1967 עבר למקסיקו, שם שירת כנספח הכלכלי בשגרירות ישראל. כעבור שלוש שנים, ב-1970, חזר ארצה והשתלב במגזר העסקי. התפקיד הבולט ביותר בו שימש היה סמנכ"ל המנהל של כימיקלים לישראל. במסגרת תפקיד זה, הקים בסמוך לערד בית ספר מקצועי לנוער שנשר מהמסגרות הרגילות. בנוסף, תמך בפרויקטים חינוכיים ואקדמיים הקשורים לנגב בעיקר. באוקטובר 1985 נהרג בתאונת דרכים בעת שהיה בנסיעת עבודה בצרפת. על שמו קרוי רחוב בעיר אילת ובית הספר בערד, אותו הקים.

לקריאה נוספת
------------

* נפתלי ארבל וברוך מאירי, **אילת: שורשים בחוף ים סוף**, הוצאת מעריב, 1973.

קישורים חיצוניים
----------------

* היסטוריה של העיר אילת
* ראשי עיר בעבר ובהווה(הקישור אינו פעיל), באתר עיריית אילת
* פריטים בנושא יוסף (יוסקה) לוי, אתר ארכיון העיר אילת
* ראש-עירית אילת הודיע כי יפרוש מטעמים אישיים, מעריב, 26 ביולי 1967
* יוסף לוי ז"ל, האיש שהגה את חזון אילת, מעריב, 20 באוקטובר 1985

הערות שוליים
------------

1. ↑  מודעת אבל - יוסקה לוי, מעריב, 18 באוקטובר 1985.

| ראשי עיריית אילת |
| --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| אבי זכאי | חנוך ננר | יוסקה לוי | אשר אזר | גדי כץ | רפי הוכמן | גבי קדוש | מאיר יצחק-הלוי | אלי לנקרי |  |
| מ-1949 | מ-1951 | מ-1959 | מ-1967 | מ-1973 | מ-1983 | מ-1993 | מ-2003 | מ-2021 |  |

 |
**חיל הצנחנים הרוסי** (ברוסית: **Воздушно-десантные войска**; תרגום מילולי: חיל הנחיתה האווירית) הוא מחילות הצנחנים הוותיקים ביותר בעולם.

החיל הוקם ב-2 באוגוסט 1930 ומהווה את חוד החנית בכוחות המזוינים של הפדרציה הרוסית. בהתאם לדוקטרינה הרוסית החיל מהווה עתודה ונמצא תחת פיקודו הישיר של המפקד העליון של הצבא.

המפקד הנוכחי הוא גנרל-קולונל מיכאל טפלינסקי (רו').

היסטוריה
--------

באוגוסט 1930 חיילי המחוז הצבאי המוסקבאי הצניחו 12 צנחנים באזור וורונז', ואלה היוו את הגרעין ליחידת הצנחנים הרוסית.

במלחמת העולם השנייה, היחידה ביצעה את מרבית המבצעים החשובים. בשנות המלחמה הקרה עסקה באימונים אינטנסיביים, אך מעולם לא ביצעה מבצעים פעילים.

דמות החיל עוצבה על ידי וסילי מרגלוב, מפקד החיל משנת 1954 ועד ל-1979. תחת פיקודו, במהלך אימונים שנערכו בשנת 1967 במסגרת תמרון "דנייפר" בוצעה נחיתה מהאוויר של 8,000 חיילים ו-160 יחידות אמצעי לחימה.

במהלך הפוטש של אוגוסט אוגדת צנחנים בפיקודו של פאבל גרצ'וב נכנסה למוסקבה והשתלטה על נקודות מפתח בעיר. אך עד מהרה גרצ'וב יצר קשר עם בוריס ילצין וסירב לפקודת ראשי הצבא לתקוף את בניין הפרלמנט הרוסי. העברת אוגדת הצנחנים לצד מתנגדי הפוטש הייתה מנקודות המפתח בסיום הפוטש.

ב-29 בפברואר 2000 יחידת החיל כותרה על ידי המורדים הצ'צ'נים גדולים. במהלך הקרב נהרגו 84 מ-90 לוחמי הצנחנים.

מתחילת המאה ה-21, החיל החל לבצע פעולות נרחבות יותר והשתתף במבצעי אכיפה בצ'צ'ניה וביצע תרגילים משותפים עם הצי הרוסי באוקיינוס ההודי. במהלך המלחמה בדרום אוסטיה, חיל הצנחנים הרוסי סייע בהשתלטות על בסיסי צבא גרוזיניים סמוך לדרום אוסטיה.

הרכב החיל
---------

בהתאם לנתונים הרשמיים לשנת 2010 בחיל משרתים 4,000 קצינים ו-31 אלף חיילים המתמחים בביצוע איגוף אנכי הן בצניחה והן בנחיתת סער באמצעות מסוקי סער. כוחות החיל העיקריים כוללים:

4 אוגדות
* דיוויזיית התקיפה האווירית ההררית השביעית בנובורוסיסק
* דיוויזיית התקיפה האווירית ה-76 בפסקוב
* דיוויזיית המשמר המוטסת ה-98 באיוואנובו
* דיוויזיית המשמר המוטסת ה-106 בטולה

4 חטיבות עצמאיות
* חטיבת המשמר התקיפה אווירית ה-11 באולן אודה
* חטיבת המשמר התקיפה אווירית ה-31 באוליאנובסק
* חטיבת המשמר התקיפה אווירית ה-56 בקמישין
* חטיבת המשמר התקיפה אווירית ה-83 מאוסורייסק
* החטיבה המוטסת העצמאית ה-345 בוורונז' (בשלבי ההקמה)

רגימנטים עצמאים
* רגימנט הסיור העצמאי ה-45 בקובינקה
* חטיבת המשמר התקשוב ה-38 במדבז'יה אוזיורה

מרכזי הדרכה ואימונים
* מרכז האימונים ה-242 באומסק
* בית ספר הגבוה לקציני חיל צנחנים בריאזן

קישורים חיצוניים
----------------

ויקישיתוף מדיה וקבצים בנושא **חיל הצנחנים הרוסי** בוויקישיתוף
* חיל הצנחנים הרוסי, ביישום טלגרם
* חיל הצנחנים הרוסי, ברשת החברתית VK
* רשימת מפקדי חיל הצנחנים הרוסי בוויקיפדיה הרוסית

הערות שוליים
------------

1. ↑  הפעלת גייסות התערבות סובייטיים בזירה העולמית, **מערכות** 259-258, נובמבר 1977
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**מתנה משמיים** הוא סרט קולנוע ישראלי מסוגת פשע וקומדיה רומנטית משנת 1973 בבימויו של גד בן ארצי, עם עמוס טל שיר ועדנה לב בתפקידים הראשיים.

הסרט קיבל ביקורות שליליות ולא הצליח מסחרית. את שיר הנושא של הסרט, "מתנה משמיים", שרה עדנה לב למילים של אהוד מנור ולחן של יואל שר, שהלחין גם את פסקול המוזיקה של הסרט.

העלילה מתרחשת בשכונת עוני בדרום תל אביב בה מסתובבים בטלנים ואנשים קשי יום ועליהם מופקד שוטר מבולבל.

תקציר העלילה
------------

דוד (עמוס טל שיר) שעובד בשדה התעופה לוד, מצפה להיפגש עם ידידתו ג'ין גרינברג (איריס דוידסקו) שמגיעה בטיסת סוויסאייר משווייץ. דוד גר בשכונה ענייה בדרום תל אביב ויש לו רומן ארוך עם בת השכונה דינה (עדנה לב) שמאוהבת בו אך הוא נמשך אחרי ג'ין שהיא ממעמד חברתי גבוה יותר.

הוא מבקש מחברו ירח (יוסי פולק) שילווה לו 1,000 ל"י לקנות בגדים מתאימים לפגישה עם ג'ין. ירח מתערב עם שלישיית הבטלנים אברהם (עזרא דגן), יצחק (יוסי אלפי) ויעקב (אשר צרפתי) על 1,000 ל"י שיוכל "להרים" את בתו של איש עשיר שמבקר לעיתים בשכונה. הוא תופס את הבחורה (ציפי שביט) ומרים אותה לגובה. מתחוללת מהומה והשוטר השכונתי אילוז (גבי עמרני) נזעק לסדר אך מקבל מכה מהאב ומתעלף.

דוד מקבל כסף מאביו כדי לפתוח עסק אך קונה בכסף זה מכונית מהודרת כדי להרשים את ג'ין. כל זה למורת רוחם של דינה ושל אימו (דבורה קידר).

ג'ין היא חברתו של מאפיונר (צבי ירון) שמתכנן לשדוד רכב של חברת אבטחה ובו כסף רב ולערב בזאת את דוד בלי ידיעתו. שני עבריינים (אילן תורן ודב רייזר) משתלטים על הרכב ומעבירים את הכספת לרכב של דוד. השוטרים רודפים אחריהם לחולות הרצליה שם מתהפך רכב העבריינים והם נתפסים ונכלאים אך הכסף לא בידם. מנהל חברת הביטוח (ז'אק כהן) מבקש מהשלישייה למצוא את הכסף.

המאפיונר מנסה להעביר את הכספת לרכבו אך ירח ואנשי השכונה מונע ממנו ומתפתחת מהומה. ג'ין חוטפת את הכספת וירח פותח אותה, מוצא שם כסף ומחביא את הכספת בביתו של דוד. נשאלת השאלה מה לעשות בכסף. עזרא (יעקב בנאי) טוען שהכסף חייב להישאר בשכונה. המאפיונר מגיע עם אנשיו לחפש את הכספת ומוצא שהיא ריקה. לשאלתו היכן הכסף מפנים אותו לשמיים.

מסוק טס מעל השכונה ומטיל את כל שטרות הכסף על אנשי השכונה – "מתנה משמיים". לאחר זאת מבין דוד שג'ין אינה בשבילו ושני האוהבים דוד ודינה מתחבקים לקול המגינה של "מתנה משמיים".

צוות השחקנים
------------

| שם השחקן/ית | שם הדמות | הערות |
| --- | --- | --- |
| עמוס טל שיר | דוד |  |
| עדנה לב | דינה |  |
| דבורה קידר |  | אמא של דוד |
| ז'אק כהן |  | בעל חברת ביטוח |
| יוסי פולק | ירח | חבר של דוד |
| איריס דוידסקו | ג'ין |  |
| גבי עמרני | אילוז | שוטר |
| יעקב בנאי | עזרא |  |
| אשר צרפתי | יעקב |  |
| יוסי אלפי | יצחק |  |
| עזרא דגן | אברהם |  |
| צבי ירון |  | מאפיונר |
| דב רייזר | סומסום | עבריין |
| אילן תורן |  | עבריין |
| אתי גרוטס |  | תושבת השכונה |
| עליזה אביב | סילבי | אחותו של ירח |
| יוסי סגל | אדי | מחזר של סילבי |
| אסתי כץ |  | מוכרת בחנות |
| ציפי שביט |  | תושבת השכונה |
| איציק וייס | מיכאל | תושב השכונה |

קישורים חיצוניים
----------------

* "מתנה משמיים", במסד הנתונים הקולנועיים IMDb (באנגלית)
* "מתנה משמיים", באתר אידיבי
* "מתנה משמיים", במסד הנתונים הקולנועיים KinoPoisk (ברוסית)
* עדנה לב - מתנה משמיים, באתר יוטיוב
* מתנה משמיים 1973, באתר אידיבי
* מתנה משמיים, במיזם "אישים" לתיעוד היצירה הישראלית
דוגמה לסולם פריגיש
**סולם פריגיש** הוא סולם מוזיקלי פופולרי במוזיקה היהודית, היוונית, הטורקית, הערבית ובפלמנקו.

שם הסולם
--------

שמו המקובל של הסולם בתאוריית המוזיקה הוא "Harmonic Minor 5th Below", או "דומיננט פריגי". בחזנות ובחסידויות מזרח אירופה מוכר המודוס כ"אהבה רבה שטייגער" או "פריגיש שטייגער", על שם נעימה חזנית ישנה על תפילת אהבה רבה. במוזיקה המזרחית שמו הוא "מקאם חיג'אז". במוזיקת הג'אז נהוג לכנותו ספאניש ("סולם ספרדי") או ג'יואיש סקייל ("סולם יהודי").

הסולם
-----

הסולם הוא למעשה סולם מינור הרמוני המבוסס על הדרגה החמישית של הסולם. שמו ניתן לו בשל היותו מבוסס על מודוס פריגי, שגם בו ההפרש בין הדרגה הראשונה לשנייה הוא חצי טון אך בפריגיש הדרגה השלישית מוגבהת בחצי טון. מבנה זה של הסולם יוצר כאמור מרווח של טון וחצי (סקונדה מוגדלת/טרצה קטנה) בין הצליל השני לצליל השלישי, שהוא מרווח שנשמע זר וחריף לאוזן, במיוחד כשהוא מופיע עם פתיחת הסולם. הסולם נחשב לסוער, ומבטא רגשות שמחה ועצב מהולים יחד. מבנה הסולם הוא חצי טון, טון וחצי, חצי טון, טון, חצי טון, טון, טון. למשל: לה, סי במול, דו דיאז, רה, מי, פה, סול, לה.

שירים רבים בעולם היהודי ובמוזיקת הכליזמר מבוססים על סולם זה, בין המפורסמים שבהם נמנה הניגון הבה נגילה (המילה "נגילה" בפתיחת השיר מורכבת מצלילים בהפרש של טון וחצי, המאפיין ה"מזרחי" של הסולם), שיר השיירה, וכן ניגונים חסידיים רבים, ובהם "ני'ה זשטורצ'י חלפצי", "צמאה", "ארבע בבות" והרבה מניגוני חסידות חב"ד.

ראו גם
------

* סולם מי שברך

לקריאה נוספת
------------

* עדין אבן-ישראל (שטיינזלץ), **הסדור והתפלה ב': מילון מושגים ונספחים**, ידיעות ספרים 1994

קישורים חיצוניים
----------------

ויקישיתוף מדיה וקבצים בנושא **סולם פריגיש** בוויקישיתוף

הערות שוליים
------------

1. ↑  אבי בר-איתן, **השטייגער אהבה רבה בהופעתו במוסיקה הכליזמרית במחצית הראשונה של המאה העשרים בארץ ישראל ובארה"ב (עבודת מ"א)**, ירושלים: האוניברסיטה העברית בירושלים, 2002
2. ↑  כרמלה גולדמן, **שטייגר אהבה רבה בנוסחי תפילות, בחזנות, בשירי חסידים ובזמר עם אצל יהודי מזרח אירופה (עבודת מ"א)**, תל אביב: אוניברסיטת תל אביב, 1991